ജയ് ഭീം കണ്ണു നനയിച്ചെന്ന് കെ.ടി. ജലീല് പുതിയ ചിത്രം ജയ് ഭീമിന് മികച്ച പ്രതികരണങ്ങളാണ് ലഭിച്ചുകൊണ്ടിരിക്കുന്നത്. സൂര്യയാണ് ചിത്രത്തിലെ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്. 1993ല് തമിഴ്നാട്ടിലെ കമ്മാപുരം എന്ന ചെറിയ ഗ്രാമത്തില് നടന്ന യഥാര്ത്ഥ സംഭവത്തെ ആസ്പദമാക്കിയാണ് സിനിമ നിര്മിച്ചിരിക്കുന്നത്. ഇടതുപക്ഷ പ്രസ്ഥാനത്തിന്റെ പോരാട്ടത്തിന്റെയും അതിജീവനത്തിന്റെയും കൂടെ കഥയാണ് ജയ് ഭീം. കേരളത്തിലെ മന്ത്രിമാര് ഉള്പ്പടെയുളള പല ഇടതു നേതാക്കളും ചിത്രം കണ്ട് മികച്ച അഭിപ്രായമാണ് രേഖപ്പെടുത്തിയിരിക്കുന്നത്. ജയ് ഭീം എന്ന സിനിമ കണ്ടു, കണ്ണും മനസ്സും നനയിച്ച ചിത്രം എന്ന് മുന് മന്ത്രി കെ.ടി. ജലീല് കുറിച്ചത് കെ.ടി ജലീലിന്റെ ഫേസ്കുറിപ്പിന്റെ പൂര്ണരൂപം ഇങ്ങനെ: ജയ് ഭീം എന്ന സിനിമ കണ്ടു. കണ്ണും മനസ്സും നനയിച്ച ചലചിത്രം. സവര്ണ്ണത്തമ്ബുരാക്കളും പോലീസും ചേര്ന്ന് കെട്ടിച്ചമച്ച കള്ളക്കേസ് അടിച്ചും ഇടിച്ചും കുറ്റസമ്മതം നടത്തിക്കാന് ഭീകരമായ മൂന്നാംമുറ പുറത്തെടുക്കുന്ന പോലീസുകാര്. മേലാളന്മാരുടെ പ്രീതി നേടാന് കണ്ടവനെ പ്രതിയാക്കി ആരോരും സഹായിക്കാനില്ലാത്ത പാവങ്ങളുടെ ജീവിതം പിച്ചിച്ചീന്തി ഉയര്ന്ന പദവികള് ഉറപ്പിക്കാന് നെട്ടോട്ടമോടുന്ന അധികാരക്കൊതിയന്മാര്. ഇവരെ പച്ചക്ക് തുറന്ന് കാട്ടുന്ന ഈ തമിഴ് സിനിമ, മനുഷ്യന് എന്ന പ്രപഞ്ചത്തിന്്റെ കേന്ദ്ര ബിന്ദുവിലേക്ക് മുഴുവന് കാഴ്ചക്കാരെയും ക്യാമറക്കണ്ണുകളോടൊപ്പം കൂടെക്കൂട്ടുമെന്നുറപ്പ്. പുഴു ജന്മമെന്ന് ഉന്നതകുലജാതര് ചാപ്പകുത്തിയ ഒരു കീഴാളനെ അതിക്രൂരമായി മര്ദ്ദിച്ച് കൊലപ്പെടുത്തിയവര്ക്ക് ശിക്ഷ വിധിച്ച് രാജ്യശ്രദ്ധ പിടിച്ചു പറ്റിയ മദിരാശി ഹൈക്കോടതിയിലെ നീതിമാന്മാരായ ജഡ്ജിമാരുടെയും അവരുടെ മുന്നിലേക്ക് കേസ് എത്തിച്ച ചന്ദ്രു എന്ന അശരണരുടെ കണ്കണ്ട ദൈവമായ അഭിഭാഷകന്്റെയും നീതിക്കായുള്ള പോരാട്ടത്തിന്്റെ കഥ പറയുകയാണ് ജയ് ഭീം. അധികാരികള് കുഴിച്ചുമൂടിയ സത്യത്തെ സാമൂഹ്യ പ്രതിബദ്ധതയുടെ കരുത്തില് പുറത്തെടുത്ത് നിയമത്തിന്്റെ മുന്നില് കൊണ്ടുവരുന്ന ദൃശ്യാവിഷ്കാരം പതിവു കാഴ്ചകളില് നിന്ന് തീര്ത്തും വ്യത്യസ്തമാണ്. എല്ലാ പ്രതീക്ഷയും നഷ്ടപ്പെട്ട നിസ്സഹയായ ഒരു സ്ത്രീക്ക് മുന്നില് ചെങ്കൊടി തണല് വിരിച്ചത് കഥയല്ല ചരിത്രമാണ്. ഇന്ക്വിലാബ് അവര്ക്ക് നല്കിയ വിപ്ലവ വീര്യം ഇതിഹാസമല്ല യാഥാര്ത്ഥ്യമാണ്. മുന്നിട്ടിറങ്ങാന് ഒരാളുണ്ടായാല് ലക്ഷ്യസ്ഥാനത്ത് യാത്രാ സംഘം എത്തുമ്ബോള് ലോകം മുഴുവന് കൂടെയുണ്ടാകുമെന്ന വലിയ സന്ദേശവും കൂടി ജയ് ഭീം നല്കുന്നുണ്ട്. ഇതിവൃത്തത്തിന്്റെ കരുത്തില് കഥാ പരിസരത്ത് ഒട്ടും വെള്ളം ചേര്ക്കാതെ സിനിമ മുന്നോട്ട് നീങ്ങുമ്ബോള് പ്രേക്ഷക മനസ്സില് നിന്ന് പലപ്പോഴും നടീനടന്മാര് അപ്രത്യക്ഷമാകുന്നത് ചലച്ചിത്ര സരണിയില് അത്യപൂര്വ്വ അനുഭവമാണ്. ജയ് ഭീമിലെ ഓരോ കഥാപാത്രവും അഭിനയ മികവിന്്റെ ഉച്ചിയില് വിരാജിക്കുന്ന അവസ്ഥയെ ഗംഭീരമെന്നല്ലാതെ മറ്റെന്ത് വിശേഷിപ്പിക്കാന്? ശബ്ദമില്ലാത്തവന്്റെ ശബ്ദമായി മാറി വിധിന്യായങ്ങളുടെ ചരിത്ര താളുകളില് ഇന്നും തിളങ്ങി നില്ക്കുന്ന ജസ്റ്റിസ് ചന്ദ്രുവിന് ഒരു ബിഗ് സെല്യൂട്ട്. രാജന് കേസില് കേരള ഹൈകോടതി സ്വീകരിച്ച നിലപാട് തമിഴ്നാട് ഹൈകോടതി ഗൗരവത്തോടെ പരിഗണിച്ചത് കണ്ടപ്പോള് അതിയായ അഭിമാനം തോന്നി. സംസ്ഥാനത്തെ പ്രശസ്തമായ ഒരു സര്വകലാശാലയുടെ വൈസ് ചാന്സലര് സ്ഥാനം തന്്റെ സഹോദര ഭാര്യക്ക് ഉരുക്കിത്തൂക്കി വാങ്ങി, സാരിത്തുമ്ബില് കെട്ടിക്കൊടുപ്പിച്ച് കൃത്യം എഴുപത്തി രണ്ടാം പക്കം, രണ്ട് പാവം പെണ്കുട്ടികള് റെയില്വേ ട്രാക്കില് മരിച്ച് കിടന്ന പ്രമാദമായ പാര്ലര് കേസില് പ്രതിയെന്നാരോപിക്കപ്പെട്ട മുന്മന്ത്രിയെ വെളുപ്പിച്ചെടുത്ത ഏമാനും, പാര്ശ്വ വല്കൃതരുടെ കേസ്സുകള് ഏറ്റെടുത്ത് വാദിച്ച് ജസ്റ്റിസ് പദവിയിലേക്ക് ഉയര്ത്തപ്പെട്ട ന്യായാധിപന് ചന്ദ്രുവും തമ്മിലുള്ള ദൂരം പ്രകാശ വര്ഷങ്ങളുടേതാണെന്ന തിരിച്ചറിവും ജയ് ഭീം നല്കുന്നു. തുരുമ്ബെടുത്ത ഇരുമ്ബും പത്തരമാറ്റ് തങ്കവും ലോഹമെന്ന ഗണത്തിലാണ് ഉള്പ്പെടുന്നത് എന്നതിലെ വൈരുദ്ധ്യം മാപ്പര്ഹിക്കാത്തതാണ്!! അതിശയോക്തിയില് അതിരു കടക്കാറുള്ള സാധാരണ തമിഴ് സിനിമകളെ ജയ് ഭീം എത്ര അനായാസമായാണ് മറികടക്കുന്നതെന്ന് വാക്കുകളില് വിസ്തരിക്കാനാവില്ല. സിനിമ കാണുക തന്നെ വേണം. നിരാശ്രയര്ക്ക് നീതിയുടെ കവാടം പ്രാപ്യമാക്കിയ ഭീം റാവു അംബേദ്കറിന് ജയ് ഭീമിനോളം യോജ്യമായ ഒരാദരം വേറെയുണ്ടാവില്ല. പ്രമേയത്തിലും അവതരണത്തിലും തിളങ്ങി നില്ക്കുന്ന ഈ ചലചിത്രത്തിന്്റെ അണിയറയില് പ്രവര്ത്തിച്ച എല്ലാവര്ക്കും ഹൃദ്യമായ അഭിനന്ദനങ്ങള്.The post ജയ് ഭീം കണ്ണു നനയിച്ചെന്ന് കെ.ടി. ജലീല് first appeared on MalayalamExpressOnline.